<classify> WATAALAMU wa Nguvu za Atomiki kutoka nchi 46 za Afrika wamekutana Arusha kujadili utekelezaji miradi ya matumizi salama ya sayansi na teknolojia ya nyuklia katika nchi zao.Akifungua mkutano wa siku tano wa waratibu wa miradi ya sayansi na teknolojia ya nyuklia kutoka nchi wanachama 46 wa Shirika la Nguvu za Atomiki la Kimataifa IAEA, Naibu Waziri wa Elimu, Sayansi na Teknolojia, William Ole Nasha alisema wamekutana kuweka mikakati ya matumizi sahihi ya atomiki.Alisema nchi za Afrika zimepata manufaa makubwa katika matumizi ya atomiki hususani Tanzania ambayo imepata Sh bilioni tisa zinazotekeleza miradi mbalimbali ikiwemo ya ununuzi wa vifaa tiba vya kuchunguza saratani katika Hospitali ya Ocean Road jijini Dar es Salaam na Bugando jijini Mwanza.Alisema licha ya kupata baadhi ya manufaa hayo, wanaendelea kupata mafunzo mbalimbali ya jinsi ya kudhibiti mionzi isilete madhara na kupitia mkutano huo wataondoka na mbinu mpya za kukabili hilo. Mkurugenzi Mkuu wa Nguvu za Atomiki nchini, Profesa Lazaro Busagala alisema kupitia mkutano huo wanatarajia kufanya uamuzi wa utekelezaji wa miradi mingi katika nyanja za afya, kilimo na nyinginezo.  <topic>: KITAIFA 